Boštjan 

V Svetem pismu je zgodba o Naamanu, ki je zbolel za gobavostjo(2Kr 5,1-19).Želel je ozdraveti in šel je k preroku Elizeju, ker mu je tako rekla izraelska deklica, njegova sužnja.Elizej mu je dejal, da se mora sedemkrat umiti v reki Jordan, če želi ozdraveti.Naamanu se je zdelo to preveč preprosto, da bi lahko učinkovalo.Tedaj mu je eden od spremljevalcev dejal:”Gospod, če bi prerok rekel, da storiš kaj težkega , potem bi to stvar storil.Še laže ga ubogaš, če moraš storiti nekaj zelo preprostega.”
In Naaman je šel v reko ter se sedemkrat umil in bil ozdravljen gobavosti.
Nauk zgodbe je, da je rešitev problema včasih tako preprosta, da skoraj ne verjamemo, da je res mogoča in jo potem ne uporabljamo.

In tako zelo zastrašujoče preprost je tudi NLP – med različnimi pristopi za izboljšanje kakovosti tvojega življenja pač izbereš tistega, ki deluje.Če ugotoviš da se tehnika ne obnese, jo le spreminjaš toliko časa, dokler ne začne delovati.Najlepše pa je, da  pri mnogih že preizkušenih strategijah sprememba nastopi v trenutku.
Ne verjameš?

Verjel ni tudi moj bivši šef, ko sem mu ves navdušen razlagal o neskončnih možnostih NLP načina delovanja.Nejeveren kot je (bil) mi je med popoldanskim srečanjem zastavil na videz nemogočo nalogo: odvadim naj ga kajenja, navade, ki jo „ujčka” ze dvajset let.

In rezultat?: na poti domov se mu je  prižgani čik tako zagabil, da odtlej ( minilo je že več kot leto in pol) ne kadi več.
Sam osebno sem tako s pomočjo  NLP tehnik odkril učinkovitejše načine, kako pomagati ljudem, s tem da  sem začel pri najtršem orehu –samemu sebi.

Res nisem lev, a vendar se lahko sam odločim kdaj bom zarjovel ( Winston Churchill)

Z znanjem o NLP-ju tako pride tudi odgovornost, saj ni več izgovorov kot „ne morem”, „ne znam”, takšen pač sem” ipd., na voljo so ti namreč orodja s katerimi lahko najtežje ovire porušiš, preplezaš najvišji zid in dosegaš na videz nemogoče cilje.Naslov fima v katerem nastopajo NLP igralci zagotovo ni Mission imposible ampak Matrica – saj spoznaš, da si ves čas živel v svetu brezmejnih možnosti, a tega nisi znal, mogel ali hotel izkoristiti.
Dobrošel/a torej na poti NLP, na poti odkrivanja vzorcev odličnosti in na poti delovanja , ki ga uporabljajo le redki in tudi zato izjemni ljudje!

